For kort tid siden lød den officielle åbning af verdens første folkemøde om natur. Naturmødet finder sted i Hirtshals. Åbningstalen blev holdt i fællesskab af Gitte Seeberg fra Verdensnaturfonden (WWF) og Flemming Fuglede Jørgensen fra Bæredygtigt Landbrug. De næste tre dage kommer Hirtshals til at summe af debatter mellem biologer, landmænd, politikere, organisationer og mange flere. Samtidig er der masser af aktiviteter og oplevelser for store og små – fra vildmarksbad til træklatring og snorkleture. - Vores ambition har været at skabe en fælles platform for naturdebatten i Danmark. En platform, hvor alle kan komme til orde og hvor der også er tid og rum til den uformelle samtale mellem debatterne. Nu glæder vi os til at være værter for alle dem, der elsker og bruger naturen – og som har en holdning til den, siger formand for teknik- og miljøudvalget i Hjørring Kommune, Ole Ørnbøl, som også er medlem af formandskabet for Naturmødet. Naturmødet 2016 slutter officielt lørdag kl. 15. TV2 Nord sender torsdag aften direkte fra Naturmødet, og lørdag sender vi også fra mødet. Det sker på Salto.

Opsummering:
Hjørrings borgmester Arne Boelt åbnede officielt verdens første folkemøde om natur.